Povedala áno nečakané svedectvo Cassie Bernallovej - Bernall, Misty; Hanulová, Mária; Koyšová, Martina (Bratislava Redemptoristi LÚČ, 2001)
Predstavujeme si našich mučeníkov ako farebné postavičky vo vitrážovom okne a nie ako ľudí so školskou taškou a starosťami o postavu a maturity. Cassiin príbeh je tajomný, je to príbeh dievčaťa, ktoré zlákali zlí priatelia, drogy, čierna mágia... Cassie Bernallová sa svojou smrťou stala istým druhom hviezdy. Aj keď jej posledný čin zasahuje ľudí svojou výnimočnosťou ... bola obyčajným dospievajúcim dievčaťom. Vo svete, v ktorom sú tínedžeri stále obviňovaní z lenivosti, sebectva a necitlivosti k potrebám druhých, je povzbudzujúce predstaviť si niekoho ako Cassie. Cassie je jedinečná, lebo každý človek je jedinečný, no trápia ju typické otázky dospievajúcich: Kto som? Má ma Boh rád, zaujíma ho, čo sa so mnou deje? Mám silu niečo zmeniť? Áno, Cassie, tvoj krátky život zmenil veľa. Pochopila si, že každý deň musíme robiť isté rozhodnutia, a že práve naše rozhodnutia z nás robia to, čo sme. Tvoje vyznanie viery v Boha neprišlo len tak, vyplynulo z každého tvojho predchádzajúceho rozhodnutia. "Veríš v Boha?" - "Áno." Cassie by nemohla odpovedať na túto otázku, ak by si ju sama nepoložila už mnohokrát predtým a neodpovedala na ňu "áno". To "áno" znelo až z takej hĺbky jej srdca a duše, že dokázala povedať áno aj v ohrození života. Áno, ktoré ju nakoniec stálo život. Myslím, že Cassie by nesúhlasila, s označením "mučeníčka". Istotne, niektorí tínedžeri by odpovedali rovnako. Hlboko v sebe vedia, čo je pravda, a nedajú sa od nej odviesť ani svojimi priateľmi. Ale aj keď je Cassie nedobrovoľnou mučeníčkou, na jej život a smrť a na jej "áno" nikdy nezabudnú študenti strednej školy Columbine a každý, kto spozná jej krátky život.Veríme v Boha? Áno, Cassie. Ďakujeme ti.
Údaj o prekl. prevzatý z tiráže
Keywords: americká próza -- príbehy biografické -- kresťanský život -- novodobí mučeníci